শ্রেষ্ঠ পার্শ্ব অভিনেত্রী বিভাগে জি সিনে পুরস্কার
শ্রেষ্ঠ পার্শ্ব অভিনেত্রী বিভাগে জি সিনে পুরস্কার হল জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সালে অনুষ্ঠিত ১ম আয়োজন থেকে জি সিনে পুরস্কারের অংশ হিসেবে বলিউডের সেরা পার্শ্ব অভিনেত্রীদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি। এই বিভাগে প্রথম বিজয়ী কারিশমা কাপুর দিল তো পাগল হ্যায় (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। সুস্মিতা সেন, দিব্যা দত্তা, স্বরা ভাস্কর, ও শাবানা আজমি সর্বাধিক দুইবার করে এই পুরস্কার অর্জন করেন। সাম্প্রতিক বিজয়ী ডিম্পল কপাড়িয়া পাঠান (২০২৩) চলচ্চিত্রে অভিনয়ের জন্য এই পুরস্কার অর্জন করেন।